31997L0071
L 347/42
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 97/71/ЕО НА КОМИСИЯТА
от 15 декември 1997 година
за изменение на приложенията към директиви 86/362/ЕИО, 86/363/ЕИО и 90/642/ЕИО на Съвета относно определянето на максимални количества на остатъци от пестициди във и върху зърнените култури, хранителните продукти от животински произход и някои продукти от растителен произход, включително плодове и зеленчуци
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 86/362/ЕИО на Съвета от 24 юли 1986 г. относно определянето на максимални количества на остатъци от пестициди в и върху зърнените култури (1), последно изменена с Директива 97/41/ЕО (2), и по-специално член 10 от нея,
като взе предвид Директива 86/363/ЕИО на Съвета от 24 юли 1986 г. относно определянето на максимални количества на остатъци от пестициди в и върху хранителните продукти от животински произход (3), последно изменена с Директива 97/41/ЕО, и по-специално член 10 от нея,
като взе предвид Директива 90/642/ЕИО на Съвета от 27 ноември 1990 г. относно определянето на максимални количества на остатъци от пестициди в и върху продукти от растителен произход, включително плодове и зеленчуци (4), последно изменена с Директива 97/41/ЕО, и по-специално член 10 от нея,
като има предвид, че с Директиви 93/57/ЕИО (5), 94/29/ЕО (6), 95/39/ЕО (7) и 96/33/ЕО (8) са изменени приложения II към Директиви 86/362/ЕИО и 86/363/ЕИО, за да се установят максимални количества на остатъци от пестициди с цел изготвяне списъци с пестициди; като има предвид въпреки това, че определени позиции бяха оставени отворени поради недостатъчни налични данни, за да се установят максималните количества, и на заинтересованите страни беше дадена възможност да допълнят липсващите данни в рамките на определен срок; като има предвид, че ако максималните количества не бъдат приети до датите, определени в бележките под линия към списъците, които са добавени към приложения II към Директиви 86/362/ЕИО и 86/363/ЕИО с Директиви 93/57/ЕИО, 94/29/ЕО, 95/39/ЕО и 96/33/ЕО, ще бъде валидна съответната по-ниска аналитично определена стойност;
като има предвид, че с Директиви 93/58/ЕИО (9), 94/30/ЕО (10), 95/38/ЕО (11) и 96/32/ЕО (12) беше изменено приложение II към Директива 90/642/ЕИО, за да се установят максимални количества за списъци с пестициди; като има предвид въпреки това, че определени позиции бяха оставени отворени поради недостатъчни налични данни, за да се установят максималните количества, и на заинтересованите страни беше дадена възможност да допълнят липсващите данни в рамките на определен срок; като има предвид, че ако максималните количества не бъдат приети до датите, определени в бележките под линия към списъците, които са добавени към приложение II към Директива 90/642/ЕИО с Директиви 93/58/ЕИО, 94/30/ЕО, 95/38/ЕО и 96/32/ЕО, ще бъде валидна съответната по-ниска аналитично определена стойност;
като има предвид, че държавите-членки могат да определят национални максимални количества на остатъците, когато те не са определени с Директиви 86/362/ЕИО, 86/363/ЕИО и 90/642/ЕИО; като има предвид, че държавите-членки следва да определят такива национални нива, за да отразят своите национални разрешения за продукти за растителна защита, съдържащи съответното активно вещество, и на базата на достатъчно данни да гарантират, че потребителите не са изложени на недопустими съдържания на пестицидни остатъци;
като има предвид, че тези национални максимални нива на пестицидни остатъци, определени от държавите-членки, които оказват забраняващо или ограничаващо въздействие върху разпространението на продукти, произхождащи от други държави-членки, подлежат на процедура за помиряване, определена в член 5а от Директива 86/362/ЕИО и 86/363/ЕИО, и в член 5б от Директива 90/642/ЕИО, съгласно която се прилагат изключителни разпоредби, включващи при възможност установяване на временни максимални нива на остатъците;
като има предвид, че при зърнените култури и продуктите от растителен произход максималните нива на остатъците отразяват употребата на минимални количества пестициди, за да се постигне подходяща защита на растенията, които се прилагат по такъв начин, че количеството на остатъка е практически най-малкото и е токсикологично допустимо, по-специално от гледна точка на допустимата дневна доза; като има предвид, че при хранителните продукти от животински произход максималните нива на остатъците отразяват консумацията на житни зърнени култури и продукти от растителен произход, третирани с пестициди, което води до наличието на остатъци в животните и животинските продукти, като също така по целесъобразност се вземат под внимание преките последствия от употребата на ветеринарни лекарства;
като има предвид, че за пестицидите, изброени в директиви 93/57/ЕИО и 93/58/ЕИО бяха поети задължения от заинтересовани страни за допълване на липсващите данни; като има предвид, че предоставените данни се проверяват от Комисията и органите на държавите-членки с оглед да се изготви необходимото предложение за изменение на директивите на Комисията; като има предвид, че срокът за закриване на отворените позиции в директиви 93/57/ЕИО и 93/58/ЕИО трябва да се удължи до 31 октомври 1998 г. за да се даде възможност за приключване на необходимата работа и консултации;
като има предвид, че две години след датата на уведомяване на Директива 91/414/ЕИО относно пускането на пазара на продукти за растителна защита (13), всички активни вещества на продуктите за растителна защита, които вече са на пазара, следва да се преразгледат в рамките на повторната оценка на съществуващите активни вещества, предвидена в програмата за работа, определена в член 8, параграф 2 от посочената директива; като има предвид, че все още не е завършил първият етап на проверката на активните вещества и формулираните с тях продукти за растителна защита; като има предвид, че се очаква тези проверки и решенията, които ще се вземат в резултат на тях, да окажат важно въздействие върху разрешената употреба и по този начин върху максималните нива на остатъците, които трябва да се определят за тези пестициди; като има предвид следователно, че крайните срокове, определени в директиви 94/29/ЕО, 94/30/ЕО, 96/32/ЕО и 96/33/ЕО за прилагане на съответните по-ниски аналитично установени стойности там, където позициите са оставени отворени, следва да се удължат до 1 юли 2000 г., съгласно предвиденото в Директиви 95/38/ЕО и 95/39/ЕО на Съвета, за да могат да се вземат под внимание резултатите от наличната повторна оценка на разрешенията за съответните пестициди; като има предвид, че когато резултатите от повторните оценки са налице, Комисията трябва да промени максималните нива, определени за тези пестициди и също така трябва да определи или промени преди 1 юли 2000 г. максималните нива за някои пестициди, при които необходимата достатъчна информация и изследвания са налице и са оценени; като има предвид, че най-късно до 31 март 1998 г. трябва да се създаде програма за работа, за която заинтересованите страни ще бъдат уведомени, която да определи крайните срокове, в рамките на които такава информация и изследвания трябва да бъдат предоставени от заинтересованите страни на Комисията и на държавите-членки;
като има предвид, че настоящата директива е в съответствие със становището на Постоянния фитосанитарен комитет,
ПРИЕ НАСТОЯЩАТА ДИРЕКТИВА:
Член 1
В приложение II към Директива 86/362/ЕИО;
1.
датата „1 януари 1998 г.“ в бележки под линия а), б) и в) към списъка с остатъци от пестициди, въведен с Директива 93/57/ЕИО, се заменя с „31 октомври 1998 г.“;
2.
датата „30 юни 1999 г.“ в бележки под линия а), б) и в) към списъка с пестицидни остатъци, въведен с Директива 94/29/ЕО, се заменя с „най-късно 1 юли 2000 г.“;
3.
датата „30 април 2000 г.“ в бележки под линия а) и б) към списъка с пестицидни остатъци, въведен с Директива 96/33/ЕО, се заменя с „най-късно 1 юли 2000 г.“.
Член 2
В приложение II към Директива 86/363/ЕИО;
1.
датата „1 януари 1998 г.“ в бележка под линия а) към списъка с пестицидни остатъци, въведен с Директива 93/57/ЕИО, се заменя с „31 октомври 1998 г.“;
2.
датата „30 юни 1999 г.“ в бележка под линия а) към списъка с пестицидни остатъци, въведен с Директива 94/29/ЕО, се заменя с „най-късно 1 юли 2000 г.“;
3.
датата „30 април 2000 г.“ в бележки под линия а) и б) към списъка с пестицидни остатъци, въведен с Директива 96/33/ЕО, се заменя с „най-късно 1 юли 2000 г.“.
Член 3
В приложение II от Директива 90/642/ЕИО;
1.
датата „1 януари 1998 г.“ в бележки под линия а), б), в) и г) към списъка с пестицидни остатъци, въведен с Директива 93/58/ЕИО, се заменя с „31 октомври 1998 г.“;
2.
датата „30 юни 1999 г.“ в бележки под линия а), б) и в) към списъка с пестицидни остатъци, въведен с Директива 94/30/ЕО, се заменя с „най-късно 1 юли 2000 г.“;
3.
датата „30 април 2000 г.“ в бележки под линия а), б), в) и г) към списъка с пестицидни остатъци, въведен с Директива 96/32/ЕО, се заменя с „най-късно 1 юли 2000 г.“.
Член 4
Държавите-членки въвеждат в сила законовите, подзаконовите и административните разпоредби, необходими за да се съобразят с настоящата директива, не по-късно от 31 декември 1997 г.
Член 5
Адресати на настоящата директива са държавите-членки.
Съставено в Брюксел на 15 декември 1997 година.